ריימונדו ספורטה

ריימונדו ספורטה נמיאס (בספרדית: Raimundo Saporta Namías; 16 בדצמבר 1926 בפריז שבצרפת – 2 בפברואר 1997 במדריד שבספרד) היה מנהל כדורסל ספרדי-יהודי.http://jewishsegovia.com/2017/05/15/saporta-a-jewish-genius-at-the-founding-of-real-madrid/http://www.managingmadrid.com/2020/2/5/21123037/raimundo-saporta-the-father-of-real-madrid-and-spanish-basketball

נולד בפריז, בירת צרפת לחיימה ספורטה, ספרדי ממוצא יווני (מסלוניקי), ולסימון נחמיאס הצרפתייה. לאחר כיבושה של צרפת במהלך מלחמת העולם השנייה על ידי כוחות גרמניה הנאצית, ברחה המשפחה היהודית-ספרדית בשנת 1941 למדריד שבספרד.

הוא היה ראש מחלקת הכדורסל של ריאל מדריד - מועדון הכדורסל ריאל מדריד כדורסל - בשנים 1962-1978 ובשנים 1985-1991. נשא מספר עמדות בכירות בארגון פיב"א, כולל נשיא הנציבות לארגון בינלאומי (1960-), נשיא הנציבות לתחרויות בינלאומיות (1990-1997) וסגן הנשיא (1995-1997). כן נשא מספר תפקידים בפדרציית הכדורסל הספרדית , הבכיר שבהם סגן הנשיא של הפדרציה (החל בשנת 1948).

לאחר פטירתו, פיב"א וריאל מדריד שינו את שמו של טורניר הכדורסל פיב"א יורוקאפ ל"גביע ספורטה" ואת שמו של היכל הכדורסל של ריאל לשעבר ל"פביליון ריימונדו ספורטה" לכבודו. בשנת 2007 נכנס ספורטה כתורם להיכל התהילה של פיב"א. הוא זכה ב"צלב הגדול של המסדר המלכותי להצטיינות אזרחית" (בספרדית Gran Cruz de la Real Orden del Mérito Civi, אות ההצטיינות הגדול ביותר לאזרחים בספרד, מוענק על ידי ממשלתה של המדינה); במדליית זהב עבור הצטיינות בספורט שהעניק משרד התרבות של ספרד והיה, ב-1997, לחבר במסדר ההצטיינות של פיב"א.

 קישורים חיצוניים 

 הדף העוסק בריימונדו ספורטה באתר היכל התהילה של פיב"א
הערות שוליים

קטגוריה:חברי היכל התהילה של פיב"א
קטגוריה:פריז: אישים
קטגוריה:ריאל מדריד (כדורסל)
קטגוריה:נדבנים יהודים ספרדים
קטגוריה:עסקני ספורט יהודים
קטגוריה:ספרדים שנולדו ב-1926
קטגוריה:ספרדים שנפטרו ב-1997